OzLabs/hebrew-wiki-articles huggingface dataset:
נחמן מייזל

נחמן מייזל (ביידיש נכתב לרוב: מייזיל; 16 ביוני 1887, קייב – 28 באפריל 1966, קיבוץ אלונים) היה עורך ומבקר ספרות יידי.

==ביוגרפיה==
מייזל נולד בבית כפרי ליד העיר קייב שבדרום-מערב רוסיה (אוקראינה) במשפחה יהודית אדוקה ואמידה, בנם של שרה חנה ור' ישראל, ואחיה הגדול של גיטל מייזל (לימים מבקרת ספרות). קיבל חינוך ביתי עד גיל 17 אצל מלמדים. נישא לחינה, בתו של הרב שלמה הכהן אהרונסון, רבה הראשון של תל אביב יפו.

ב-1905 פרסם את חיבורו הראשון בעברית, לאחר מכן במשך מספר שנים פרסם ביקורות ספרות בכתבי עת ועיתונים עבריים. הוא שקל לעלות לארץ ישראל ולעסוק בחקלאות. ב-1909 הוא החל לכתוב ביקורות על ספרות יידיש; הביקורת הראשונה הייתה על חיבור של דוד ברגלסון. בין 1912–1914 ניהל את הוצאת הספרים "קונסט פארלאג" בקייב, ובמקביל היה עורכו של כתב העת הספרותי "די יידישע וועלט" ('העולם היהודי/היידי'). אחרי מלחמת העולם הראשונה ייסד הוצאה לאור בקייב והיה ממייסדי קולטור-ליגע, אגודת תרבות ביידיש. היה מעורכי "ביכער וועלט" ('עולם הספרים') בין השנים 1919–1920.

עם נפילת הרפובליקה העממית של אוקראינה עבר לוורשה בירת פולין, ושם ב-1921 חידש את פעילותה של קולטור-ליגע. בין השנים 1925–1938 הוא היה חבר מערכת ועורך כתב העת הספרותי "ליטערארישע בלעטער". ב-1934 פרסם ספר על חיים נחמן ביאליק, "ביאליק (זיין לעבן און שאפן)", בהוצאת פארלאג גראשן-ביבלאטעק, ווארשע.. ב-1936 ביקר בארץ ישראל, ואת חוויותיו פרסם בספר "טעג און נעכט אין עמק" ('ימים ולילות בעמק [יזרעאל]'; 1937).

בדצמבר 1937 היגר לארצות הברית, שם היה מזכיר וחבר הנהלת יידישער קולטור-פארבאנד והיה עורך ירחון "יידישע קולטור".

ב-1964 עלה לישראל והתיישב בקיבוץ אלונים, קרוב לבני משפחתו, שם נפטר ב-1966, בגיל 79, והובא למנוחות. בנו, דב מיזל, היה ממייסדי הקיבוץ.

==מעריכותיו==
* אייזיק מאיר דיק : < צו זיין 50 סטן יארציט > , ניו יארק, לארה קעסממאן ליטעראטורי פאנד ביים איקוף, 1943.

==קישורים חיצוניים==
* נתן כהן, 
* [https://web.archive.org/web/20150716034256/http://www.museumoffamilyhistory.com/yt/lex/M/mayzel-nakhmen.htm תמונתו וביוגרפיה קצרה], Lives in the Yiddish Theatre (מתוך "לעקסיקאָן פון דער יידישן טעאטר" לזלמן זילברצווייג) 
* 
* 
* 
* 
* 
* (נקרולוג)

==הערות שוליים==

קטגוריה:יהודים רוסים
קטגוריה:מבקרי ספרות יהודים
קטגוריה:עורכי עיתונים ביידיש
קטגוריה:עורכים ספרותיים יהודים
קטגוריה:עולים בשנות ה-1960
קטגוריה:אלונים: אישים
קטגוריה:אישים הקבורים באלונים
קטגוריה:ישראלים שנולדו ב-1887
קטגוריה:ישראלים שנפטרו ב-1966
הרברט ליהמן

הרברט הנרי ליהמן (באנגלית: Herbert Henry Lehman; 28 במרץ 1878 - 5 בדצמבר 1963) היה פוליטיקאי יהודי אמריקאי מהמפלגה הדמוקרטית, אשר כיהן כמושל מדינת ניו יורק בשנים 1933–1942, וכסנאטור מטעם המדינה בשנים 1950–1957.

==ביוגרפיה==
ליהמן נולד בניו יורק למאיר ליהמן, ממייסדי בנק ההשקעות ליהמן ברדרס. אביו היגר מבוואריה שבגרמניה למונטגומרי שבאלבמה, ועבר להתגורר בניו יורק לאחר מלחמת האזרחים האמריקנית. בהמשך נעשה לשותף בבנק של אביו. ב-1910 התחתן ונולדו לו שלושה ילדים. אירווינג ליהמן היה אח של הרברט.

במהלך מלחמת העולם הראשונה שימש כקולונל בצבא ארצות הברית.

בשנת 1920 התחיל פעילות פוליטית במפלגה הדמוקרטית, ובשנת 1928 מונה לראש הוועדה הכלכלית של המפלגה. בשנים 1929–1932 כיהן כסגן מושל ניו יורק, תחת המושל פרנקלין דלאנו רוזוולט.

עם בחירתו של רוזוולט לנשיא ארצות הברית ב-1932, ירש אותו ליהמן והחל לשמש כמושל מדינת ניו יורק. מינואר 1933 ועד דצמבר 1942, לאחר שנבחר לתפקיד בארבע מערכות בחירות רצופות. בתקופה זו, פעל במדינתו ליישום מדיניות הניו דיל של הנשיא פרנקלין רוזוולט.

בשנת 1943 מונה למנהל הראשון של ארגון אונרר"א, וכיהן בתפקיד זה עד שנת 1946.

מינואר 1950 ועד ינואר 1957 כיהן כסנאטור מטעם מדינת ניו יורק, ובעת כהונתו נודע כמתנגד חריף של הסנאטור ג'וזף מקארתי, ונחשב לליברלי בהשקפותיו. בשנותיו האחרונות התגורר בביתו שבניו יורק, ונפטר ב-1963 כתוצאה מאי-ספיקת לב. הוא נקבר במחוז וסטצ'סטר שבניו יורק.

על שמו נקרא מושב לימן שב וכן רחוב בקריית ים.

==קישורים חיצוניים==

* 
* 
* 
<div style="direction: ltr;">
* [http://www.columbia.edu/cu/lehmancenter/ The Herbert H. Lehman Center for American History] at Columbia University, with pictures of Lehman.
* [http://www.columbia.edu/cgi-bin/cul/resolve?lweb0107 Lehman Special Correspondence Files Website] at Columbia University Libraries.

קטגוריה:בוגרי ויליאמס קולג'
קטגוריה:ניו יורק: אישים
קטגוריה:יהודים אמריקאים
קטגוריה:חברי המפלגה הדמוקרטית (ארצות הברית)
קטגוריה:יהודים חברי הסנאט של ארצות הברית
קטגוריה:מושלי מדינות ארצות הברית מהמפלגה הדמוקרטית
קטגוריה:חברי הסנאט של ארצות הברית ממדינת ניו יורק
קטגוריה:סנאטורים חברי המפלגה הדמוקרטית
קטגוריה:סגני מושלי ניו יורק
קטגוריה:אישים שעל שמם יישובים בישראל
קטגוריה:אמריקאים שנולדו ב-1878
קטגוריה:אמריקאים שנפטרו ב-1963
דוכיפתיות עצים

דוכיפתיות עצים (שם מדעי: Phoeniculidae) היא משפחת עופות טרופיים מסדרת הדוכיפתאים (לשעבר בסדרת הכחלאים) וקרובות המשפחה של הציפור הלאומית של ישראל - הדוכיפת (Upupa). דוכיפות אלה שאינם בעלי "כיפה" והם יותר כהים ואדומי מקור ממנה, חיים אך ורק באפריקה שמדרום לסהרה, ביערות טרופיים שונים.

משפחת דוכיפתיות העצים כוללת את המינים הגדולים והמרשימים ביותר בסדרה והגדולים מגיעים לאורך 23-46 ס"מ. דוכיפות הפגיון הם קרובות קטנות יותר, אך כהות יותר ומקורן נוטה הצידה כמו פגיון.

שני הסוגים חיים בעיקר על עצים בג'ונגל ומחפשים חרקים וחסרי חוליות אחרים אותם הם חוטפים במהירות.

==מיון==
*דוכיפת עצים (Phoeniculus)
**Phoeniculus bollei
**Phoeniculus castaneiceps
**Phoeniculus damarensis
**Phoeniculus somaliensis
**Phoeniculus purpureus
*דוכיפת הפגיון (Rhinopomastus)
**Rhinopomastus aterrimus
**Rhinopomastus cyanomelas
**Rhinopomastus minor

==קישורים חיצוניים==

* 

קטגוריה:בעלי חיים שתוארו ב-1831
קטגוריה:טקסונים שתוארו בידי שארל לוסיאן בונפרטה
קטגוריה:דוכיפתאים
בישעה

__ללא_תוכן_עניינים__
בישעה (בערבית: بِشْعَة; תעתיק מדויק: בִּשׁעָה) הוא טקס כוויית הלשון במבחן לגילוי חפות או אשמה של מעורבים בסכסוך. הבישעה נהוגה בחברה הבדואית במקרים של אישומים בעבירות קשות שאין להן עדים או ראיות חותכות. ההליך הוא פומבי ונערך בהסכמתם של הנבחנים. הבישעה מתבצעת על ידי מוסמך לדבר – המֻבַּשׁע (مُبشِّع). סמכות המובשע עוברת בירושה מאב לבן, או לבן-משפחה מקרבה ראשונה, ותוקפהּ מיוחס ל"בַּרַכַּה" (بَرَكَة), כלומר – לחסד עליון. טקס הבישעה אינו מעוגן במשפט הבדואי ולא בחוקי השריעה, אלא הוא עֻרפֿי (ﻋُﺮﻔﻰ), כלומר, נוהגי.

המבקש להוכיח את חפותו במבחן זה, אחרי שעניינו הוצג בפני המובּשע ובפני המתקהלים לטקס, נדרש ללקק שלוש פעמים כלי מתכת דמוי מַצֶּקֶת (طاسة بالبشعة) שלוּבּן באש ואחרי כן לשטוף את פיו במים. המובּשע בודק את הלשון, והנבחן מציג אותה לביקורת לעיני העדים למבחן. אם יימצאו סימני כווייה על הלשון – אות הוא לכך שלא דיבר אמת. הבישעה מתקיימת, כאמור, רק בהסכמה של מי שמוכן לעמוד בה. החוזר בו מהסכמתו למבחן, או בורח, נחשב לדובר שקר.

הבישעה נאסרה בתקופת המנדט הבריטי, וקיומה אסור במדינת ישראל. המלך חוסיין ביטל את הבישעה בירדן ב-1976, ובסעודיה מת המובּשע האחרון ללא יורשים. הבישעה עדיין מתקיימת בימינו במצרים, אצל המובּשע מבני העיאַידַה, סמוך לאבו סולטאן שמדרום לעיר אסמאעיליה.
הבישעה מקובלת גם בקרב כפריים, ולא רק בקרב הבדואים, ודורשיה נוהרים אל המובשע שבמצרים גם מהארצות השכנות, וישראל בכללן.

== בתרבות הפופולרית ==
עלילת "גגות אדומים" בסרטו של דני ורטה "אספלט צהוב" (2000) מתארת מבחן בישעה אצל בני הג'האלין במדבר יהודה; הסרט אינו תיעודי. בעונה השנייה של סדרת הטלוויזיה בתולות (2017) מבקשת גיבורת הסדרה, שלי רג'וואן, לעבור מבחן בישעה אצל שייח' בדואי בסיני.

== ראו גם ==
* משפט האל

== לקריאה נוספת ==
"מבחן האש", חיבורו של [[סלים אלאפניש]]
* עארף אל-עארף, שבטי הבדואים במחוז באר שבע (תרגום: מ. קפליוק; הוצאת "בוסתנאי", 1937); פרק י"ג: "לקיקת האש" ("בשעה"), עמ' 55–60
* שבתאי (שבו) לוי, הבדווים במדבר סיני – דגם של חברה מדברית (הוצאת שוקן, 1987); על ה"בישעה" בעמ' 225–226
* ששון בר-צבי, מסורת השיפוט של בדוויי הנגב (משרד הביטחון – ההוצאה לאור, 1991); על ה"בישעה" בעמ' 32–33, 101–107
* יוסף גינת, נקמת דם: נידוי, תיווך וכבוד המשפחה (הוצאת הספרים של אוניברסיטת חיפה, תש"ם, 2000).
* Joseph Ginat, Bedouin Bisha’h Justice: Ordeal by Fire (Eastbourne, U.K.: Sussex Academic Press, 2009
* סלים אלאפניש, [http://www.unionsverlag.com/info/title.asp?title_id=3781 מבחן האש], 2009 
== קישורים חיצוניים ==
* דנצ'ו ארנון, "[http://www.masa.co.il/article/758/אש-האמת-במצרים/ אש האמת במצרים]", מסע אחר, גיליון 42, אוגוסט 1994
* [https://www.youtube.com/watch?v=kE5PZtSmCI0 קדימון] ל"מבחן האש הנורא" – סרטם של אליה סידס ונירה שרמן-סידס מ-1995
* תיעוד חשיפת העבריין ב[https://www.youtube.com/watch?v=9Sl3_8-kEXI טקס כוויית הלשון] (בערבית, ללא תרגום);
* תיעוד [https://www.youtube.com/watch?v=01HrHhpNfq0 מבחן בישעה, 2012] (בערבית, ללא תרגום)
* סלים אלאפניש, [http://www.unionsverlag.com/userimg/Alafenisch_Feuerprobe_Abhandlung.pdf מקומו של "מבחן האש" במנהגי המשפט הבדואי], ברלין, 1982 

== הערות שוליים ==

קטגוריה:החברה הבדואית
קטגוריה:טקסים
קטגוריה:שיטות משפט
ג'יי לאבסטון

ג'יי לאבסטון (באנגלית: Jay Lovestone; 15 בדצמבר 1897 - 7 במרץ 1990) היה סוציאליסט ומנהיג פועלים יהודי-אמריקאי.

==ביוגרפיה==

נולד בעיירה במחוז גרודנו (כיום בבלארוס) למשפחה שומרת מצוות, בשם "יעקב ליבשטיין". בשנת 1907 היגרה משפחתו לניו יורק.

נמשך מנעוריו לסוציאליזם, והולהב מרעיונותיו של דניאל דה ליאון. בשנת 1919 הצטרף למפלגה הקומוניסטית של ארצות הברית.

בשנת 1921 נעשה לעורך עיתון המפלגה הקומוניסטית ועם מותו של צ'ארלס רות'נברג מייסד המפלגה בשנת 1927, נעשה למזכיר הארצי של המפלגה.

בשנת 1929 הוצא משורות המפלגה הקומוניסטית בשל תמיכתו בניקולאי בוכארין, והצטרף יחד עם חברו צ'ארלס צימרמן לארגון העובדים ILGWU של דייוויד דובינסקי.

בשנת 1944 נבחר לכהן בוועדת הסחר החופשי (Free Trade Union Committee) של פדרציית העבודה האמריקאית, ובמסגרת זו שירת את ה-CIA באיתור פעילים קומוניסטים.

==לקריאה נוספת==

==קישורים חיצוניים==

* 

קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:יהודים אמריקאים
קטגוריה:סוציאליסטים אמריקאים
קטגוריה:פעילים חברתיים אמריקאים
קטגוריה:יהודים שהיגרו מרוסיה לארצות הברית
קטגוריה:אמריקאים שנולדו ב-1897
קטגוריה:אמריקאים שנפטרו ב-1990
פסופיים

פסופיים או חצוצרנים (שם מדעי: Psophiidae) היא משפחה של עופות טרופיים מסדרת העגוראים, החיה מביערות הגשם של מרכז ודרום אמריקה. במשפחה זו סוג אחד - פסופי ובו שלושה מינים קיימים.

הפסופיים דומים במראם לתרנגולות שחורות ללא כרבולת, עם גרון כחול ועיניים גדולות יותר. גם גודלם כגודל תרנגולת: אורכם 42-45 ס"מ ומשקלם 1-1.5 ק"ג. 
לפסופיים יש קריאה קולנית מאד כשהם מכריזים על טריטוריה או קוראים לנקבות.

הם נוטים לחיות על קרקע היער ואינם מרבים לעוף.

מזונם העיקרי הוא פירות שונים, זרעים ומעט חרקים.

==מינים==
בסוג זה שלושה מינים קיימים:
*פסופי אפור כנף (Psophia crepitans)
*פסופי חיוור כנף (Psophia leucoptera)
*פסופי שחור כנף (Psophia viridis)

==קישורים חיצוניים==

* 

*
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:משפחות מונוטופיות
ג'רמי אשדאון

ג'רמי ג'ון דורהאם "פאדי" אשדאון (באנגלית: Jeremy John Durham Ashdown, 27 בפברואר 1941 – 22 בדצמבר 2018) היה פוליטיקאי בריטי אשר שימש כמנהיג המפלגה הליברל-דמוקרטית וכמושל הבין-לאומי של בוסניה-הרצגובינה.
== ביוגרפיה ==
אשדאון נולד בניו דלהי, הודו, וגדל בצפון אירלנד. בשנת 1959 התגייס לחיל הנחתים המלכותי. אשדאון עבר הכשרה כלוחם וקורס קציני חיל רגלים. לאחר מכן שימש במספר תפקידי פיקוד בחיל ובשנת 1965 התנדב ליחידת ה-SBS. אשדאון עבר את מבדקי המיון ליחידה ואת מסלול ההכשרה ושירת בה עד 1970. לאחר מכן מונה למפקד פלוגה בחיל הנחתים בדרגת סרן והוביל אותה בפעילות מבצעית בצפון אירלנד. בשנת 1972 השתחרר מן החיל והצטרף לשירות המודיעין הבריטי. בשנת 1975 פרש ופנה לפוליטיקה. שימש בין היתר כמנהיג המפלגה הליברל-דמוקרטית וכמושל הבינלאומי של בוסניה-הרצגובינה.

נפטר ב-22 בדצמבר 2018 מסרטן שלפוחית השתן.

== קישורים חיצוניים ==

* 
* 

== הערות שוליים ==

קטגוריה:חברים במסדר עמיתי הכבוד
קטגוריה:פוליטיקאים בריטים
קטגוריה:חברי הפרלמנט של הממלכה המאוחדת (1983–1987)
קטגוריה:אנשי MI6
קטגוריה:אנשי צבא בריטים
קטגוריה:דיפלומטים בריטים
קטגוריה:חברי הפרלמנט של הממלכה המאוחדת (1987–1992)
קטגוריה:חברי הפרלמנט של הממלכה המאוחדת (1992–1997)
קטגוריה:חברי הפרלמנט של הממלכה המאוחדת (1997–2001)
קטגוריה:חברי המועצה המלכותית
קטגוריה:לורדים לימי חייהם
קטגוריה:אבירים מפקדים במסדר האימפריה הבריטית
קטגוריה:דיפלומטים של האיחוד האירופי
קטגוריה:בריטים שנולדו ב-1941
קטגוריה:בריטים שנפטרו ב-2018
נסטור (סוג)

נסטור (שם מדעי: Nestor) הוא סוג של תוכים גדולים השייכים למשפחה תוכיי ניו זילנד מסדרת התוכאים. בסוג זה קיימים 2 מינים.

הנסטורים הם עופות צבעוניים מעט, בעלי לשון ארוכה יחסית לתוכים. הם נוהגים לחיות ביערות מחט או בעמקים בין ההרים בניו זילנד. הם סקרנים מאד ונוהגים לנסות מיני מאכלים שונים כולל נבלות של כבשים ולעיתים הם אפילו תוקפים כבשים חיות.

==מינים==
בסוג זה קיימים כיום שני מינים:
*נסטור הררי או הקיאה (Nestor notabilis)
*נסטור דרומי או הקאקא (Nestor meridionalis)
בעבר היו נפוצים שני מיני נסטור נוספים בניו זילנד, אך הם נכחדו:
*נסטור נורפלוקס (Nestor productus) - נכחד.
*נסטור צ'הטאם (Nestor chathamensis) - נכחד.

[[קאקא.]]

==קישורים חיצוניים==

קטגוריה:בעלי חיים שתוארו ב-1830
קטגוריה:טקסונים שתוארו בידי רנה לסון
קטגוריה:תוכיי ניו זילנד
יקמראים

יקמראים (שם מדעי: Galbulidae) הם משפחת עופות מסדרת הנקראים, בה נמצאים הנקרים והטוקאנים אף שבעבר נחשבו לכחלאים. אלה עופות קטנים החיים רק ביערות הגשם מדרום אמריקה ועד דרום מקסיקו. אורכם הממוצע 14-34 ס"מ ומשקלם 17-75 גרם. הם בעלי גוף נוצץ, זנב ארוך ומקור חד וארוך. היקמראים מיומנים בציד חרקים ולעיתים נחשבים לשרקרקים של העולם החדש (באמריקה אין מיני שרקרקים).

===סוגי משפחת היקמראים===
*Galbalcyrhynchus - בו 2 מינים.
*Brachygalba - בו 5 מינים.
*מין יחיד יקמרה תלת-אצבעית (Jacamaralcyon tridactyla).
*יקמרה (Galbula) - בו 10 מינים.
*סוג ומין יחיד יקמרת ענק (Jacamerops aureus).

==קישורים חיצוניים==

* 
* [https://web.archive.org/web/20160303200545/http://fatbirder.com/links/listing_and_racing/galbulidae.html יקמראים באתר fatbirder]

קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
קטגוריה:נקראים
פטר שפר

פטר שפר (בגרמנית: Peter Schäfer; נולד ב-29 ביוני 1943) הוא פרופסור אמריטוס למדעי הדתות ומדעי היהדות באוניברסיטת פרינסטון.

== ביוגרפיה ==
פטר שפר נולד במילהיים על הרוהר, גרמניה. הוא סיים לימודי דת באוניברסיטת בון ובשנת 1964 הגיע לישראל לשלוש שנות לימודי יהדות ושפות שמיות באוניברסיטה העברית בירושלים. לאחר מכן השלים דוקטורט בפילוסופיה וביהדות בפרייבורג ובפרנקפורט. הוא דובר את השפה העברית.

בין השנים 1983 ל-2008 היה פרופסור ללימודי יהדות באוניברסיטה החופשית של ברלין. משנת 1993 הוא עורך-שותף של הרבעון ללימודי יהדות (Jewish Studies Quarterly).

היה ראש התוכנית למדעי היהדות באוניברסיטת פרינסטון. נושאי המחקר שלו כוללים היסטוריה יהודית בעת העתיקה המאוחרת, הדת והספרות של היהדות הרבנית, מיסטיקה יהודית, חכמת ישראל במאות ה-19 וה-20 ומאגיה יהודית.

זכה בפרס לייבניץ בגרמניה ובדצמבר 2006 זכה בפרס ההישג המצוין של קרן אנדרו וו. מלון  - הפרס הגבוה ביותר בארצות הברית ללימודים הומניים, ובכך הפך לחוקר היחיד בעולם שקיבל את שני הפרסים. 

בסוף 2014 מונה להיות מנהל המוזיאון היהודי בברלין. ביוני 2019 התפטר מתפקידו בעקבות סערה תקשורתית, לאחר שחשבון הטוויטר הרשמי של המוזיאון שיתף מאמר ביקורת נגד החלטת הפרלמנט הגרמני לגנות את תנועת ה-BDS.

== ספרים ומאמרים ==
 <div class="mw-content-ltr">
* Peter Schäfer, Die Vorstellung vom heiligen Geist in der rabbinischen Literatur, Munich 1972
* Peter Schäfer: Geschichte der Juden in der Antike. Die Juden Palästinas von Alexander dem Großen bis zur arabischen Eroberung, Catholic Publishers, Stuttgart, 1983 in: Journal for the Study of Judaism, Volume 14, Number 2, 1983, pp. 221–224(4)
* Peter Schäfer, Irina Wandrey: Reuchlin und seine Erben: Forscher, Denker, Ideologen und Spinner, Thorbecke 2005
* Peter Schäfer and Elisabeth Müller-Luckner: Wege mystischer Gotteserfahrung: Judentum, Christentum und Islam, Oldenbourg Munich 2006
* Peter Schäfer: Jesus im Talmud, Mohr Siebeck Tübingen 2007, translated Barbara Schäfer: Jesus in the Talmud, Princeton University Press 2007
* Judeophobia: Attitudes toward the Jews in the Ancient World, 1998 (Harvard University Press) This has been translated into several languages.
* Mirror of His Beauty: Feminine Images of God From the Bible to the Early Kabbalah, Princeton University Press, 2002
* The Bar Kokhba War Reconsidered: Archaeological, Historical, and Literary Perspectives on the Second Jewish Revolt against Rome, Tuebingen 2003
* Der Triumph der reinen Geistigkeit. Sigmund Freuds "Der Mann Moses und die monotheistische Religion", Berlin and Vienna 2003.
</div>

=== תרגומים לעברית ===
* פטר שפר, יודופוביה: גישות כלפי היהודים בעולם העתיק, ספריית הילל בן חיים למדעי היהדות, הוצאת הקיבוץ המאוחד; מאנגלית: להד לזר, 2010.

== קישורים חיצוניים ==

* [http://www.princeton.edu/~pschafer/ האתר של פטר שפר באוניברסיטת פרינסטון]
* אסף מלאך, [http://musaf-shabbat.com/2011/03/13/שנאת-מצרים-אסף-מלאך/ שנאת מצרים] - ביקורת על הספר "יודופוביה", 13 במרץ 2011, באתר מקור ראשון
* 

== הערות שוליים ==

קטגוריה:סגל אוניברסיטת פרינסטון
קטגוריה:חוקרי יהדות
קטגוריה:חוקרי יהדות גרמנים
קטגוריה:חוקרי יהדות אמריקאים
קטגוריה:גרמנים חברי האקדמיה האמריקאית לאמנויות ולמדעים
קטגוריה:זוכי פרס לייבניץ
קטגוריה:אמריקאים שנולדו ב-1943
המרגלים של וושינגטון

המרגלים של וושינגטון (אנגלית: TURN: Washington's Spies) היא סדרת דרמה תקופתית המבוססת על ספרו של אלכסנדר רוז, "המרגלים של וושינגטון: סיפורה של מחתרת המרגלים הראשונה של אמריקה" (2007) (Washington's Spies: The Story of America's First Spy Ring) המתאר את ההיסטוריה של מחתרת קלפר. הסדרה עלתה לאוויר ב-6 באפריל 2014 בערוץ AMC האמריקאי.

הסדרה חודשה לעונה שנייה בת עשרה פרקים ב-23 ביוני 2014 והחלה את שידוריה ב-13 באפריל 2015. הסדרה חודשה לעונה שלישית בת עשרה פרקים ב-15 ביולי 2015, אשר עלתה לאוויר ב-25 באפריל 2016 ושודרה עד ה-27 ביוני של אותה שנה. עונה רביעית החלה את שידוריה ב-17 ביוני 2017 והסתיימה ב-12 באוגוסט של אותה שנה.

== סקירת סדרה ==

==עלילה==
בשנים 1776–1777, במחוז סטוקט בניו יורק, חוואי צעיר וחברי ילדותו יוצרים מחתרת מרגלים בשם מחתרת קלפר אשר עוזרת בסופו של דבר להפוך את היוצרות במלחמת העצמאות האמריקאית. הסדרה מתחילה באוקטובר 1776, זמן קצר לאחר ניצחונות הבריטים, למען מלך אנגליה, בלונג איילנד, סטטן איילנד, ובעיר ניו יורק אשר הותירו את צבאו של ג'ורג' וושינגטון במצוקה קשה.

על פי שקופיות ההקדמה של הפרק הראשון: "סתיו 1776. המורדים הכריזו מלחמה על כתר המלוכה. עקב עגינה מוצלחת של חילות הים, צבא הוד מלכותו דחק את צבאותיו של ג'ורג' וושינגטון ליערות. העיר ניו יורק משמשת כבסיס מבצעים עבור הבריטים. הנאמנים לכתר באי לונג איילנד הסמוך, שומרים על ערנות מפני מרגלים ותומכיהם".

==דמויות==
* אברהם "אייב" וודהול (ג'יימי בל)
* מייג'ור בנג'מין טלמדג (סת' נומריך)
* לוטננט קיילב ברוסטר (דניאל הנשל)
* אנה סטרונג (הת'ר לינד)
* מרי וודהול (מגן וורנר)
* השופט ריצ'רד וודהול (קווין מקנלי)
* מייג'ור אדמונד היולט (ברן גורמן)
* מייג'ור רוברט רוג'רס (אנגוס מק'פיידן)
* קפטן ג'ון גרייבס סימקו (שמואל רוקין)
* מייג'ור ג'ון אנדרה (ג'יי ג'יי פילד)
* גנרל ג'ורג' וושינגטון (איאן קאהן)
* גנרל בנדיקט ארנולד (אווין יומן)
* פגי שיפן (קסניה סולו)
* רוברט טאונסנד (ניק ווסטרייט) (משני בעונה 2, ראשי בעונה 3-4)

===דמויות משניות===
* נתניאל סאקט (סטיבן רות) (עונות 1–2)
* סמואל טאונסנד (ג'ון בילינגסלי) (עונות 2–3)
* ג'יימס ריבינגטון (ג'ון קרול לינץ') (עונות 3–4)
* אביגייל (אידרה ויקטור)
* ג'ורדן - אקינבודה (אלדיס הודג')
* רייצ'ל קלארק (טיילור רוברטס)
* סיסרו (דרן אלפורד)
* גנרל צ'ארלס לי (בריאן פיני) (עונות 1–2)
* ג'ון רובסון (ג'יימי האריס)
* קולונל יוסף ריד (אלכס מילר)
* גנרל צ'ארלס סקוט (מיכאל גסטון) (עונה 1)
* פילומנה (איימי גומניק) (עונות 1, 3-4)
* סילה סטרונג (רוברט בייצל) (עונות 1, 4)
* אנסין בייקר (תומאס קיגן) (עונה 1)
* ויליאם לי (ג'נטרי ווייט) (עונות 2–3)

==פרסים ומועמדויות==
העונה הראשונה של הסדרה קיבלה את פרס המדיה והבידור מטעם ארגון "בנות המהפכה האמריקאית" (Daughters of the American Revolution).

==קישורים חיצוניים==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:AMC
קטגוריה:סדרות דרמה אמריקאיות
קטגוריה:סדרות דרמה תקופתית אמריקאיות
אפרותריה

אפרותריה (שם מדעי: Afrotheria) היא קבוצת יונקי השליה המודרניים שמוצאם הוא מיבשת אפריקה (אפרוטרופים) והאיים הקרובים ושם הם קיימים היום (בנוסף על דרום ודרום-מזרח אסיה) שחלק מהמינים שנכחדו חיו בעוד אזורים. משמעות שמם המדעי: "Afro" - אפריקאים, "theria" - בני הקבוצה תריה.

האפרותריה היא על-סדרה שרבים מבני הסדרות בה נכחדו והיא נחשבת לבין הקדומות שביונקי השליה לאחר הדלשינאים. רוב בני הקבוצה הם יצורים קטנים, אבל נכללות בה גם חיות היבשה הגדולות ביותר כיום - הפיליים וכן יונקים ימיים גדולים - התחשאים.

==מיון==
הסדרות בעל הסדרה הם:
*קבוצה אפרואינסקטיפילים (Afroinsectiphilia)
**סדרה חדפי פיל (Macroscelidea)
**סדרה טנרקאים (Afrosoricida)
**סדרה שנבובאים (Tubulidentata) ובה מין יחיד - השנבוב
**סדרה Ptolemaiida - נכחדה
*קבוצה פיינונגולטה (Paenungulata)
**סדרה שפנאים (Hyracoidea)
**קבוצה טתיתריה (Tethytheria)
**סדרה פילאים (Proboscidea)
**סדרה תחשאים (Sirenia)
**סדרה דסמוסטיליים (Desmostylia) - נכחדה
**סדרה אמבריתופודיים (Embrithopoda) - נכחדה

חלק מהחוקרים מוסיפים גם את הסדרה הנכחדת Bibymalagasia, בה נכלל הפלסיורקטרופוס או השנבוב המלגשי (Plesiorycteropus), אך כיום הוא נחשב לחלק מהטנרקאים.

תרשים הסדרות הקיימות:

==ראו גם==
*יונקי שליה
*דלשינאים

גלריה:
<gallery>
קובץ:Rhynchocyon (7973324982).jpg|ארכף אדום-ראש
קובץ:Kleiner-igeltanrek-a.jpg|טנרק קיפודי קטן
קובץ:Orycteropus afer in Burgers' Zoo (Bush) (3).JPG|שנבוב
קובץ:TitanohyraxDB15.jpg|איור של טיטאנוהירקס
קובץ:Klippschliefer BW 2.JPG|שפן הסלע
קובץ:Elephant (Loxodonta africana) big tusker (13818755275).jpg|פיל סוואנה אפריקני
קובץ:Manatee endangered species Trichechus manatus latirostris.jpg|תחש נהרות קריבי
קובץ:Desmostylus2DB.jpg|איור של דסמוסטילוס
קובץ:Arsinoitherium BW.jpg|איור של ארסינויתריום
</gallery>

==קישורים חיצוניים==

*
קטגוריה:על-סדרות בעלי חיים
מירב שיקלר

מירב שיקלֶר (נולדה בשנת 1985), היא שחיינית עבר ישראלית, אלופת ישראל ושיאנית ישראל בשחייה.

== ביוגרפיה ==
שיקלר התאמנה בקבוצת מכבי תל אביב כפר המכביה ובקבוצת מכבי קריית אונו.

===2000===
====שיאנית ישראל====
בתחרות שנערכה בלוקסמבורג בינואר 2000 קבעה שיקלר במשחה ל-50 מטר חזה שיא ישראלי חדש של 34.21 שניות, שיפור לשיא בן ה-10 שנים של נטע כהן (34.57 שניות), שיא זה החזיק מעמד כ-6 חודשים ונשבר על ידי אולגה צינקר (33.65 שניות).

בפברואר אותה שנה קבעה שיקלר במשחה ל-50 מטר חזה (בריכת 25 מטר) שיא ישראלי חדש של 33.41 שניות, שיפור לשיא בן ה-11 שנים וחודשיים של נטע כהן (33.79 שניות), שיא זה החזיק מעמד כ-3 שנים ונשבר על ידי מונה מירון מבני הרצליה (33.18 שניות).

===2001===
====אלופת ישראל (בריכת 25 מטר)====
באליפות ישראל (בריכת 25 מטר) שנערכה בקריית ביאליק במרץ 2001 זכתה שיקלר בשתי מדליות זהב, במשחה ל-50 מטר חזה בתוצאה של 33.78 שניות ובמשחה ל-200 מטר חזה בתוצאה של 2:37.79 דקות.

===2002===
====אלופת ישראל====
באליפות ישראל שנערכה באוגוסט 2002 זכתה שיקלר ב-3 מדליות זהב, במשחה ל-50 מטר חזה בתוצאה של 35.11 שניות, לפני אולגה צינקר מירושלים רבתי (35.32 שניות) ושרון בר סלע (35.80 שניות), בשלב חצי הגמר היא קבעה תוצאה של 34.37 שניות, במשחה ל-100 מטר חזה בתוצאה של 1:16.62 דקות, לפני גילי צוקרמן מהפועל מועצה אזורית גוש זבולון (1:17.96 דקות) ואולגה צינקר (1:18.29 דקות) ובמשחה ל-200 מטר חזה בתוצאה של 2:40.64 דקות, לפני ענבל לבבי מהפועל עמק חפר (2:43.92 דקות) ומונה מירון מהפועל תל אביב (2:48.29 דקות).

===2003===
באליפות ישראל שנערכה באוגוסט 2003 זכתה שיקלר במדליית ארד במשחה ל-50 מטר חזה בתוצאה של 35.54 שניות, אחרי מונה מירון שקבעה שיא ישראלי לגילאי 16–18 חדש של 34.19 שניות וחנה פולישצ'וק (35.25 שניות).

== משפחתה ==
אחותה הצעירה, זוהר שיקלר, אף היא שחיינית מצטיינת, אלופה ושיאנית ישראל.

== קישורים חיצוניים ==

* [http://www.swimrankings.net/index.php?page=athleteDetail&athleteId=4059368 מירב שיקלר] באתר Swimrankings 

== הערות שוליים ==

קטגוריה:שחייניות חזה ישראליות
קטגוריה:אלופות ישראל בשחייה
קטגוריה:ישראליות שנולדו ב-1985
קטגוריה:ישראלים שנולדו ב-1985
דאלואה

דאלואה (בצרפתית: Daloa) היא עיר במערב חוף השנהב שבמערב אפריקה. היא משמשת כבירת מחוז אוט ססנדרה. העיר נמצאת 141 ק"מ מערבית ליאמוסוקרו, הבירה המנהלתית של חוף השנהב ו-383 ק"מ צפון מערבית מאביג'אן, הבירה הכלכלית של חוף השנהב.

נכון לשנת 2012, היו בעיר 261,789 תושבים. היא העיר השלישית בחוף השנהב במספר התושבים אחרי אביג'אן ובואקה ולפני יאמוסוקרו.

== היסטוריה ==
אף על פי שצרפת השתלטה על חוף השנהב כבר ב-1842, רק ב-1905 הגיעו לעיר החיילים הצרפתיים הראשונים. כיבוש זה הוביל למרד של התושבים בשנת 1906.

לאחר תום מלחמת האזרחים הראשונה בשנת 2007, הייתה העיר בגבול שבין חלקה הדרומי של המדינה, אשר מאוכלס ברובו בנוצרים ונשלט על ידי ממשלת חוף השנהב, לחלקה הצפוני, אשר בו רוב מוסלמי ונשלט על ידי המורדים. העיר נותרה תחת שלטון הממשלה אשר דאגה לעיר שמהווה יעד חשוב בתעשיית הקקאו שמהווה שליש מכלכלת חוף השנהב. לאחר זכייתו של אלאסן ואטארה, אשר נתמך על ידי המורדים. בבחירות ב-2010, סירב הנשיא לוראן גבאגבו לוותר על השלטון, ובמרץ 2011 החלה מלחמת האזרחים השנייה במדינה. דאלואה הייתה העיר הגדולה הראשונה שנפלה לידי כוחותיו של אואטרה ב-29 במרץ, בדרך לכיבוש של כל חוף השנהב בסיוע צרפת והאו"ם.

=== שפות ===
מאז עצמאותה, הצרפתית היא השפה הרשמית של חוף השנהב. הלינגואה פרנקה, שמדוברת ומובנת על רוב האוכלוסייה היא הדיולה, אולם במחוז אוט ססנדרה הלינגואה פרנקה היא הבטה (bété). הצרפתית שמדוברת בדאלואה דומה לצרפתית שמדוברת באביג'אן ומכונה צרפתית פופולרית איוורית (Français Populaire Ivoirien), היא נבדלת מהצרפתית הרשמית בעיקר בצורת ההתבטאות ולא במילים נוספות. בגלל מרכזיותה של העיר הן מסחרית והן גאוגרפית, ניתן למצוא בה דוברים של רוב השפות המדוברות בחוף השנהב, כ-60.

=== דת ===
דאלואה, כעיר גבול בין החלק הדרומי, הנוצרי, של חוף השנהב לחלק הצפוני, המוסלמי. יש קהילות גדולות של נוצרים ומוסלמים. דאלואה היא מקום מושבה של דיוקסיה החל משנת 1955, ובעיר נמצא גם מסגד גדול.

== ערים תאומות ==
*
*

==קישורים חיצוניים==

* 

==הערות שוליים==

קטגוריה:חוף השנהב: ערים
לאורסיאתריה

לאורסיאתריה (שם מדעי: Laurasiatheria) היא קבוצת יונקי שליה מפותחים של היונקים והיא קרובה לקבוצת האאוארכונטוגליריים (Euarchontoglires) - קבוצת יונקים כמו הקופים (והאדם), הגלשנאים והמכרסמים.

קבוצה זו התפתחה מאוחר יותר מסדרות אחרות, אך מכילה את רוב סוגי הסדרות היום וכוללת מינים שונים ומגוונים, מעופפים ושחיינים, כולל את היונק הגדול ביותר היום לווייתן כחול ואת הקטן ביותר חדף זעיר ועוד מינים רבים.

כיום משייכים לקבוצה את השלייתנים האמריקאים מרידיונגולטיים (Meridiungulata), לצד קבוצות פרסתנים דומות.

==מיון הסדרות==

==גלריה==
<gallery>
קובץ:Long Eared hedgehog.jpg|קיפוד החולות
קובץ:Black Flying Fox - Pteropus alecto - (IMG 4883).jpg|עטלף פירות שחור
קובץ:Maned Wolf by Trisha.jpg|זאב הרעמה
קובץ:Agattu Island Steller Sea Lion bull.jpg|אריה ים שטלר
קובץ:Zoo Leipzig - Tou Feng.jpg|פנגולין סיני
קובץ:Knight Phenacodus.jpg|פרטי פינקודוסים
קובץ:Uintatherium anceps - Natural History Museum of Utah - DSC07254.JPG|שלד של יואינטתריום
קובץ:Synoplotherium112DB.jpg|איור של סינופלותריום
קובץ:Impalas (Aepyceros melampus) female and young (11421993164).jpg|אימפלה
קובץ:White Rhino (Ceratotherium simum), Ziwa Rhino Sanctuary.jpg|קרנף רחב-שפה
קובץ:Commdolph01.jpg|דולפין קומרסון
</gallery>

==ראו גם==
*יונקי שליה
*אפרותריה
*דלשינאים

==קישורים חיצוניים==

*
קטגוריה:בעלי חיים שתוארו ב-1999
אאוארכונטוגליריים

אֵאוּאַרְכוֹנְטוֹגְלִירִיִּים (שם מדעי: Euarchontoglires) היא על-סדרה של יונקי שליה מפותחים של היונקים. זו קבוצה שהתפתחה מאוחר יחסית והיא קרובה לקבוצת הלאוראסייתריה (Laurasiatheria) - הקבוצה המגוונת ביותר של יונקי השליה. בקבוצה זו נמצאים יצורים שונים כמו: מכרסמים, ארנבאים, גלשנאים שיכולים לדאות ופרימטים כולל אדם.

==סדרות הקבוצה==
להלן השערה אודות העץ הטקסונומי של על-סדרת האאוארכונטוגליריים (Euarchontoglires)

== גלריה ==
<gallery>
קובץ:Urocitellus columbianus Alberta Martybugs.jpg|סנאי אדמה קולומביאני
קובץ:Black Naped Hare.jpg|ארנבת הודית
קובץ:Sunda Flying Lemur (Galeopterus variegatus) (15503203089).jpg|גלשן מלאי
קובץ:Stavenn Tupaia glis 00.jpg|טופיה מצויה
קובץ:Proboscis monkey (Nasalis larvatus) male Labuk Bay 2.jpg|קוף חוטמני
קובץ:Plesiadapis cooki (2).jpg|שלד של פלסיאדפיס
</gallery>

==ראו גם==
*יונקי שליה
*אפרותריה
*דלשינאים
*לאוראסייתריה

==קישורים חיצוניים==

*
קטגוריה:בעלי חיים שתוארו ב-2001
אסטריקס באחוזת האלים (סרט)

אסטריקס באחוזת האלים (בצרפתית: Astérix : Le Domaine des dieux) הוא סרט הנפשה ממוחשבת קומי צרפתי-בלגי לכל המשפחה מסוגת הרפתקאות שנעשה בטכנולוגיית CGI. הסרט מבוסס על חוברת הקומיקס "אחוזת האלים", חוברת מספר 17 בסדרת הקומיקס "אסטריקס" שכתב רנה גוסיני ואייר אלבר אודרזו. הסרט, שבויים על ידי אלכסנדרה אסטייה ולואי קלישי ותסריטו של הסרט נכתב עלילת ידי אלכסנדרה אסטייה, שומר על עלילת החוברת באופן די הדוק ומרחיב עליה רק מעט. הסרט הופץ על ידי חברת "פילמהאוס" בישראל החל מ-26 ביוני 2015.

== עלילת הסרט ==
שנת 50 לפני הספירה. כל גאליה נכבשה על ידי הרומאים חוץ מכפר קטן שתושביו הגאלים עומדים באומץ לב מול הצבא הרומאי הודות לשיקוי פלא המעניק להם כוח על-אנושי. היות שהצבא של יוליוס קיסר לא מצליח למחוץ את "מעוז ההתנגדות האחרון", הוא מחליט על שינוי טקטי ומנסה פלישה שקטה: הרומאים בונים עיר חדשה (בשם "אחוזת האלים") מסביב לכפרו של אסטריקס במטרה ללחוץ על הגאלים להיטמע או להיעלם. למרות תוכניותיהם של אסטריקס ואובליקס להפסיק את עבודות הבנייה, הבניינים מתרוממים במהירות והאזרחים הרומאים שפולשים לסביבה הקרובה, מביאים מהומה ובלגן לכפרו של אסטריקס.

== דמויות ומדבבים ==
* אסטריקס – רוג'ר קארל
* אובליקס – גיום בריאה
* סנטוריון – אלכסנדרה אסטייה
* חדזוויתוס – אלי סימון
* לוחמאמיקס – ליונל אסטייה
* מתוקוס – ג'רלדין נקש

=== מדבבים בעברית ===
בימוי הדיבוב העברי של הסרט נעשה על ידי שרון כהן.
* אסטריקס – ארז שפריר
* אובליקס – שאול עזר
* סנטוריון – חיים זנאתי
* חדזוויתוס – דני לשמן
* לוחמאמיקס – מיקי לאון
* מתוקוס – גבריאל כהן
* יוליוס קיסר – צביקה שוורצברג

== ביקורות ==
* 
* 
* בנימין טוביאס, [https://www.facebook.com/photo.php?fbid=10153431757184889&set=a.390601214888.155023.617774888&type=1&theater ״אסטריקס באחוזת האלים״, ביקורת], ידיעות אחרונות, 5 ביולי 2015
* דורון פישלר, 
* 
* עמית הרשקוביץ, [http://www.mako.co.il/culture-movies/cinema-seret-articles/Article-3ccf345449b8e41006.htm?sCh=3d385dd2dd5d4110&pId=389626226 ״מייד אין פראנס: "אסטריקס" שוב איתנו״], מאקו, 14 ביולי 2015

== הכנסות ==
הסרט יצא לקולנוע בצרפת לחופשת חג המולד. הסרט הגיע למקום הראשון כבר בשבוע הפתיחה שלו כשהוא מביא 780 אלף צופים מ-696 בתי קולנוע ומרוויח 7.64 מיליון דולר תוך שהוא מדיח את "משחקי הרעב: עורבני חקיין חלק 1" ואת "בין כוכבים" אשר היו בשבוע השני והרביעי שלהם בהתאמה. שבוע הפתיחה של הסרט היה השלישי בטיבו לשנת 2014 בצרפת.

== סרט המשך ==
סרט המשך בשם "אסטריקס ושיקוי הקסמים" הופץ במהלך שנת 2018 בצרפת. בישראל הסרט הופץ בדיבוב לעברית במהלך שנת 2019 על ידי פילמהאוס.

== קישורים חיצוניים ==
* 

קטגוריה:סרטי 2014
קטגוריה:סרטי קומדיה מונפשים
קטגוריה:סרטים בלגיים
קטגוריה:סרטי הרפתקאות
קטגוריה:סרטים בצרפתית
קטגוריה:סרטי הנפשה צרפתיים
קטגוריה:סרטי אסטריקס
קטגוריה:סרטי אנימציה ממוחשבת
צ'ארלי מולגרו

צ'ארלס פטריק "צ'ארלי" מולגרו (באנגלית: Charles Patrick "Charlie" Mulgrew; נולד ב-6 במרץ 1986) הוא כדורגלן עבר סקוטי ששיחק בעמדת הבלם.

==קריירת מועדונים==
מולגרו התחיל את הקריירה שלו במחלקת הנוער של סלטיק. בינואר הושאל לדנדי יונייטד עד לסיום העונה על מנת לצבור ניסיון. בדנדי הוא הוסט לעמדת המגן השמאלי ואף כבש שני שערים ב-14 הופעות, ובפברואר נבחר לשחקן הצעיר של החודש בליגה. בסיום העונה היה אמור לחזור לסלטיק, אך בסופו של דבר ב-23 באוגוסט 2006 חתם בוולברהמפטון וונדררס מהפוטבול ליג צ'מפיונשיפ. ב-10 בספטמבר 2006 ערך את הופעת הבכורה שלו בניצחון 0-1 נגד לידס יונייטד. בעקבות פציעה, הוא החמיץ את רוב העונה וגם לאחר שהחלים, קיבל מעט דקות משחק. בינואר הושאל לסאות'אנד יונייטד מהפוטבול ליג הראשונה. ב-15 ביולי 2008 חזר לסקוטלנד כאשר חתם באברדין לשנתיים. ב-16 במאי 2009 קיבל כרטיס אדום במהלך המשחק נגד גלאזגו ריינג'רס לאחר שהשופט טען כי מולגרו נגח בקייל לאפרטי, שחקנה של ריינג'רס. אולם בהילוך החוזר היה ניתן לראות כי לאפרטי התחזה. בתגובה לכך הורחק לאפרטי לחודשיים הראשונות של העונה הבאה והאדום של מולגרו בוטל, ולכן לא ריצה עונש הרחקה באף משחק.

ב-1 ביולי 2010 חזר לסלטיק בה חתם לשלוש שנים, בה חזר לעמדת הבלם. ב-14 באוגוסט 2010 ערך את הופעת הבכורה שלו במדי סלטיק בו ניצחה סלטיק 0-1 את אינברנס. ב-17 באפריל 2011 הבקיע בניצחון קבוצתו 0-4 נגד אברדין במסגרת חצי גמר הגביע הסקוטי, ואף הבקיע את השער האחרון בגמר בו ניצחה סלטיק 0-3 את מאת'רוול וזכתה בתואר. ב-25 באוגוסט 2011 הבקיע את שער הבכורה שלו במסגרת אירופאית במדי סלטיק בהפסד 3-0 נגד פ.צ. סיון. יום למחרת האריך את חוזהו עד קיץ . ב-15 באוקטובר 2011 הבקיע את שער הבכורה שלו בסלטיק בתיקו 3-3 נגד קילמרנוק. ב-7 באפריל 2012 הבקיע צמד ראשון בקריירה במשחק בו ניצחה סלטיק 0-6 את קילמרנוק והבטיחה את האליפות. בתום העונה אף נבחר לשחק העונה של המועדון ושל הליגה. בסוף עונת 2012/13 נכלל בנבחרת העונה של הליגה הסקוטית יחד עם חברו לקבוצה אדם מת'יוס.

ב-16 באוקטובר 2020, מולגרו הושאל לפליטווד יונייטד.

ב-16 ביוני 2021 מולגרו חתם בדנדי יונייטד מליגת העל הסקוטית.

==קריירה בינלאומית==
בצעירותו, שיחק מולגרו בכל הנבחרות הצעירות של סקוטלנד. ביוני שקל לייצג את ארצות הברית בשל אזרחותו האמריקאית של סבתו, אך בסופו של החליט לייצג את סקוטלנד. בפברואר זומן לראשונה לסגל הנבחרת הבוגרת של סקוטלנד, וב-29 בפברואר של אותה שנה ערך את הופעת הבכורה שלו בנבחרת בתיקו 1-1 נגד . ב-6 בפברואר 2013 הבקיע את שער הבכורה שלו בנבחרת בניצחון 0-1 במשחק ידידות נגד . ב-7 בספטמבר 2014 הורחק במהלך המשחק נגד במוקדמות יורו 2016.

==תארים==
; סלטיק
*אליפות סקוטלנד: , , , , 
*הגביע הסקוטי: , 

; אישיים
*נבחרת העונה של ליגת העל הסקוטית: , 
*כדורגלן השנה בליגת העל הסקוטית: 
*כדורגלן השנה של סלטיק: 

==קישורים חיצוניים==

* [http://www.celticfc.net/player.php?id=19 פרופיל השחקן] באתר הרשמי של סלטיק

קטגוריה:כדורגלנים סקוטים
קטגוריה:בלמי כדורגל סקוטים
קטגוריה:מגני כדורגל סקוטים
קטגוריה:קשרי כדורגל סקוטים
קטגוריה:גלאזגו: כדורגלנים
קטגוריה:כדורגלני סלטיק
קטגוריה:כדורגלני דנדי יונייטד
קטגוריה:כדורגלני וולברהמפטון וונדררס
קטגוריה:כדורגלני סאות'אנד יונייטד
קטגוריה:כדורגלני אברדין
קטגוריה:כדורגלני בלקברן רוברס
קטגוריה:כדורגלני ויגאן את'לטיק
קטגוריה:כדורגלני נבחרת סקוטלנד
קטגוריה:בריטים שנולדו ב-1986
בראהמספהוטסידהאנטה

בּרָאהמַספּהוּטַסידהָאנטַה (Brāhmasphuṭasiddhānta; בקיצור: BSS), היא עבודתו העיקרית של בראהמגופטה, אשר נכתבה בסביבות 628 לספירה. הטקסט ראוי לציון בשל תכניו המתמטיים, ביניהם הבנת חשיבותו של המספר אפס, חוקים לשימוש במספרים חיוביים ושליליים, שיטה לחישוב שורש ריבועי, שיטות לפתירת משוואות ליניאריות וריבועיות, חוקים לחישוב סכומי סדרות, הזהות של בראהמגופטה ומשפט בראהמגופטה. 

הספר כתוב כולו במילים, ולא מופיע בו אף סימן מתמטי. ובכל זאת, הוא מכיל בתוכו את התיאור הברור הראשון של הנוסחה הריבועית (הפתרון למשוואה הריבועית).

==חוקי המספרים ב- Brāhmasphuṭa-siddhānta==
Brāhmasphuṭasiddhānta הוא אחד מספרי המתמטיקה הראשונים בהם מופיעים הרעיונות של מספרים חיוביים, שליליים ואפס. החוקים הכתובים הם:
*הסכום של שתי כמויות חיוביות הוא חיובי. 
*הסכום של שתי כמויות שליליות הוא שלילי.
*הסכום של אפס ושל מספר שלילי הוא שלילי. 
*הסכום של אפס ושל מספר חיובי הוא חיובי. 
*הסכום של אפס ושל אפס הוא אפס. 
*הסכום של מספר חיובי ושלילי הוא ההפרש ביניהם; או, אם הם שווים, אפס. 
*בחיסור, המועט נלקח מתוך הגדול, חיובי מתוך חיובי. 
*בחיסור, המועט נלקח מתוך הגדול, שלילי מתוך שלילי. 
*כאשר הגדול נלקח מתוך המועט, ההפרש הוא המספר הנגדי. 
*כאשר מחסרים חיובי משלילי או שלילי מחיובי, יש לבצע חיבור. 
*תוצאת ההכפלה של מספר שלילי במספר חיובי היא שלילית. 
*תוצאת ההכפלה של שתי כמויות שליליות היא חיובית. 
*תוצאת ההכפלה של שתי כמויות חיוביות היא חיובית. 
*חיובי המחולק בחיובי או שלילי המחולק בשלילי הוא חיובי. 
*חיובי המחולק בשלילי הוא שלילי. שלילי המחולק בחיובי הוא שלילי.
*מספר חיובי או שלילי המחולק באפס הוא שבר בעל מכנה אפס. 
*אפס המחולק במספר חיובי או שלילי, הוא אפס או מבוטא באמצעות שבר בעל אפס במונה ובעל הכמות הסופית במכנה.
*אפס המחולק באפס הוא אפס. 
שלושת החוקים האחרונים ראויים לציון בהיותם הניסיון המוקדם ביותר להגדיר את החלוקה באפס, למרות שהם אינם תואמים לתאוריית המספרים המודרנית (חילוק באפס אינו מוגדר בשדה).
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:היסטוריה של המתמטיקה
קטגוריה:כתבי יד
צ'טנוגה

צ'טנוגה (באנגלית: Chattanooga) היא בירת מחוז המילטון במדינת טנסי בארצות הברית. העיר שוכנת על גדות נהר טנסי, בין אגם צ'יקמאוגה (Chickamauga) ואגם ניקג'ק (Nickajack), בקרבת הגבול עם ג'ורג'יה בדרום-מזרח מדינת טנסי. בעיר מתגוררים 177,571 תושבים (הערכה ל-2016), והיא העיר הרביעית בגודל אוכלוסייתה בטנסי, אחרי נוקסוויל, נאשוויל וממפיס. במטרופולין של העיר מתגוררים כ-550,000 תושבים (הערכה ל-2016).

==היסטוריה==
עד המאה ה-19 האזור בו נמצאת העיר היום היה מיושב על ידי שבטים אינדיאנים שונים, כשהעיקרי מביניהם הוא הצ'רוקי. השם צ'טנוגה הוא אינדיאני במקורו, אך יש מחלוקת לגבי משמעותו. בסוף המאה ה-18 הפכה הקהילה האינדיאנית בצ'טנוגה לאחד המרכזים של הצ'רוקי.

ב-1838 אילץ הממשל הפדרלי של ארצות הברית את האינדיאנים המקומיים לעבור לטריטוריה האינדיאנית (באוקלהומה של היום) במה שנודע כ"מסלול הדמעות" (Trail of Tears).

ב-1839 הקימו המתיישבים הלבנים באזור את צ'טונגה. ההתיישבות גדלה במהירות, הודות למיקומה האסטרטגי בנהר שדרכו התבצע מסחר בקנה מידה גדול. ההתפתחות הואצה עוד יותר כשב-1850 נבנתה מסילת רכבת לעיר.

במהלך מלחמת האזרחים האמריקנית התרחשו מספר קרבות בעיר ובסביבתה. העיר נכבשה על ידי צבא האיחוד לאחר הפצצה ארטילרית בקרב צ'טנוגה השני בסביבות חודש ספטמבר 1863. כעבור מספר חודשים צבא הקונפדרציה הביס את צבא האיחוד בקרב צ'יקמאוגה. כוחות האיחוד נסוגו לצ'טנוגה ולאחר מכן החלה מערכת צ'טנוגה, במהלכה כוחות האיחוד בפיקוד יוליסס ס. גרנט הצליחו לשמר את השליטה בעיר. לאחר המלחמה העיר התאוששה במהירות והפכה לצומת רכבות חשוב ומרכז תעשייתי גדול.

ב-1867 עלה נהר טנסי על גדותיו והציף את העיר כולה. מאז הקמת מערכת הסכרים של רשות עמק טנסי, שנוסדה ב-1933, לא היו שיטפונות גדולים כל-כך של הנהר באזור צ'טנוגה.

העיר המשיכה להתפתח במהלך המאה ה-20 עד שבשנות ה-80 היא נכנסה למשבר כלכלי בעקבות הידרדרות התעשייה בה וחלק משמעותי מהתושבים עזב את צ'טנוגה. עם זאת הכלכלה הצליחה להשתקם בשני עשורים שלאחר מכן.

==כלכלה==
כלכלת צ'טנוגה מתבססת בעיקר על תעשייה, ובמידה פחותה יותר גם על תיירות. בעיר נמצאים מפעלים רבים של חברות גדולות, כמו מפעל של יצרנית הרכב הגרמנית קבוצת פולקסווגן, היחיד של החברה בארצות הברית.

==גאוגרפיה==
===אקלים===
צ'טנוגה, כמו מרבית טנסי, נמצאת באזור בו שורר אקלים סובטרופי גשום. החורפים בדרך כלל מתונים יחסית ואילו הקיצים חמים וגשומים. ממוצע המשקעים השנתי עומד על 1,333 מילימטרים.

==חינוך==
בעיר נמצאים מספר מוסדות להשכלה גבוהה, בהם אוניברסיטת טנסי בצ'טנוגה ואוניברסיטת טנסי טמפל.

==תחבורה==
את העיר משרת נמל התעופה צ'טנוגה מטרופוליטן, הנמצא במרחק של 8 קילומטרים מזרחית למרכז העיר.

בעיר עוברים הכבישים הבין מדינתיים 24, המקשר את צ'טנוגה למדינת אילינוי, ו-75, המקשר בין העיר מיאמי בפלורידה ובין גבול ארצות הברית-קנדה במישיגן. כמו כן, בקרבת העיר בצדו השני של הגבול עם ג'ורג'יה מתחיל כביש בין-מדינתי 59, שמגיע לניו אורלינס בלואיזיאנה.

==ערים תאומות==
* 
* 
* 
* 
* 
* 
* 
* 

==קישורים חיצוניים==

* 
* 

==הערות שוליים==

קטגוריה:טנסי: ערים
קטגוריה:יישובים שהוקמו ב-1839
גזרן אפריקני

גזרן אפריקני (שם מדעי: Rynchops flavirostris) הוא מין מהסוג גזרן שבמשפחת הגזרניים. הוא מצוי באפריקה שמדרום לסהרה, ובתי הגידול המועדפים עליו הם אגמים, נהרות ולגונות. מצב השימור שלו מוגדר ללא חשש.

אורכו כ-36 עד 42 ס"מ, מוטת כנפיו כ-106 ס"מ, ומשקלו כ-111 עד 204 גרם. הגב, העורף והכיפה שחורים. המקור כתום, וצהבהב בקצהו (אצל הצעירים קצה המקור שחור). שאר הגוף לבן. מבנה המקור ייחודי: חלקו התחתון ארוך הרבה יותר מחלקו העליון, ונוטה הצידה. מבנה מיוחד זה מסייע לגזרן לתפוס את טרפו ביתר יעילות.

הגזרן ניזון בעיקר מדגים. הוא עף בקו ישר מעל המים, כשמקורו נוגע בהם. הלסת התחתונה נסגרת במהירות כשהמקור נוגע בדג, שנבלע במהלך התעופה או אחריה. הגזרנים פעילים בעיקר בשעות הזריחה, השקיעה והלילה. במהלך היום הם נחים, כי בזמן זה הסבירות לתפיסת דגים נמוכה יחסית.

במערב ומזרח אפריקה, עונת הרבייה היא בין מרץ ליולי, ואילו מעבר לקו המשווה, בחלקה הדרומי של אפריקה, עונת הרבייה היא בין יולי לנובמבר. הגזרן מקנן בלהקות, שמכילות בדרך כלל פחות מ-50 פרטים. הנקבה מטילה 2-3 ביצים ב"קן", שהוא למעשה גומה בחול. היא והזכר דוגרים על הביצים, אם כי בדרך כלל הנקבה דוגרת על הביצים יותר זמן מהזכר. הדגירה נמשכת כ-21 יום, ולאחריה בוקעים הגוזלים, שמכוסים בפלומה לבנה-אפרפרה. מכיוון שהאקלים בבתי הגידול שלהם חם בדרך כלל, ישנם גזרנים שמתרטבים במים לפני חזרתם לקן, על מנת לקרר את הגוזלים. הגוזלים מואכלים על ידי הוריהם, עד פריחתם מהקן בגיל כארבעה שבועות.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:גזרניים
קטגוריה:הרפובליקה הדמוקרטית של קונגו: עופות
קטגוריה:פאונת מים מתוקים במזרח אפריקה
טריאבנה

טריאבנה (בבולגרית: Трявна) היא עיר במחוז גברובו שבמרכז בולגריה, על המורדות הצפוניים של הרי הבלקן, בעמק נהר הטריאבנה שעל שמו קרויה העיר, בסמוך לגברובו. העיר ידועה בארכיטקטורת התחייה הלאומית הבולגרית, ובה כ-140 אתרי תרבות, מוזיאונים ותערוכות.

נכון לינואר 2011, מתגוררים בה 9,426 תושבים. העיר משמשת כמרכז מועצה מקומית בעלת שם זהה.

== היסטוריה ==
העיר נוסדה עוד בתקופה התראקית, אך המסמך הראשון המתעד את קיומה הוא מהמאה ה-12. במהלך תקופת בולגריה העות'מאנית נהנתה העיר מפריחה, כאשר בולגרים בלבד התגוררו בעיר, ובשל כך זכתה העיר בזכויות מיוחדות. בעת התחייה הלאומית הבולגרית קיבלה העיר צביון מיוחד, ותושביה עסקו בייצור כלים. רישומה של תקופה זו נשאר על בתים רבים בעיר, בעלי סגנון ארכיטקטי מיוחד. 

כיום העיר היא יעד תיירותי חשוב, עם מלונות מודרניים ומגוון מסעדות ואתרי בילוי בעיר.

פסגת טריאבנה שבאי ליווינגסטון קרויה על שם העיר.

== ראו גם ==
* מעבר שיפקה

==קישורים חיצוניים==

* 

== הערות שוליים ==

קטגוריה:ערי מחוז גברובו
אליסון דוס סנטוס (כדורגלן)

אליסון איירס דוס סנטוס (בפורטוגזית: Allyson Aires dos Santos; נולד ב-23 באוקטובר 1990) הוא כדורגלן ברזילאי המשחק בעמדת הבלם בקויאבה.

==קריירה==
דוס סנטוס התחיל את הקריירה שלו ב-2013 בגרמיו בראורי. ב-23 בינואר 2013 ערך את הופעת הבכורה שלו בקבוצה הבוגרת. בחצי השנה הראשונה של עונת רשם 17 הופעות כאשר בכולן פתח בהרכב. ב-1 באוגוסט 2013 עבר לאינדנפנדנטה, אך הוא ערך את הופעת הבכורה שלו בקבוצה רק בתחילת העונה שלאחר מכן. ב-6 בפברואר 2014 הבקיע את שער הבכורה שלו בקריירה.

ב-17 ביולי 2015 הגיע לישראל הצטרף למכבי פתח תקווה. ב-10 באוגוסט 2015 ערך את הופעת הבכורה שלו בקבוצה, במשחק גביע הטוטו מול מכבי תל אביב.

ב-28 במאי 2017 חתם דוס סנטוס לשלוש שנים במכבי חיפה. ב-22 באוגוסט 2017 ערך את הופעת הבכורה שלו בליגת העל, בניצחון 0-1 נגד מכבי נתניה.

ב-17 בספטמבר 2019 חתם דוס סנטוס בבני יהודה תל אביב לעונה אחת.

בקיץ , אליסון חתם בבאנדירמספור מהליגה הטורקית השנייה.

בקיץ הצטרף לאומרנייספור מליגת העל הטורקית.

ב-7 באפריל 2023 חזר לברזיל וחתם בקויאבה מליגת העל הברזילאית.

==קישורים חיצוניים==

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:סאו פאולו: כדורגלנים
קטגוריה:כדורגלני גרמיו בראורי
קטגוריה:כדורגלני מכבי פתח תקווה
קטגוריה:כדורגלני מכבי חיפה
קטגוריה:כדורגלני בני יהודה תל אביב
קטגוריה:כדורגלני אומרנייספור
קטגוריה:כדורגלנים זרים בישראל
קטגוריה:ספורטאים ברזילאים בישראל
קטגוריה:ספורטאים ברזילאים בטורקיה
קטגוריה:ברזילאים שנולדו ב-1990
סימן A ויפט

סימן A ויפט (באנגלית: Medium Mark A Whippet) היה טנק בינוני בריטי שפותח במהלך מלחמת העולם הראשונה ושירת עד שנות ה-30. הוויפט פותח על ידי ויליאם טריטון אשר עיצב גם את הסימן 1, והיה מיועד לסייע לסימן 1 שהיה איטי ומאסיבי הרבה יותר. 

הטנק כונה על שם גזע כלבי הציד "ויפט".

==היסטוריה==
מוזיאון הטנקים.]]
עם הצלחת הטנק הכבד סימן 1 והדגמים שבאו אחריו, ויליאם טריטון הציע לפתח טנק מהיר יותר לסייע לטנקים הכבדים ובכך לנצל באופן מוצלח יותר את נקודות ההבקעה במערך האויב. רעיון זה התקבל ואושר על ידי משרד המלחמה בנובמבר 1916, והעבודה על הטנק החלה ב-21 בדצמבר כאשר שמו הראשוני היה "טריטון צ'ייסר" (הצ'ייסר; רודף, של טריטון). בפברואר 1917 אב הטיפוס הראשון היה מוכן ולאחר ניסויים בטנק, הוזמנו 200 טנקי ויפט (אב הטיפוס כלל צריח מסתובב בדומה לרנו FT-17, אך לבסוף הוחלט על צריח מקובע בגרסת הייצור).

באוקטובר 1917 טנקי הויפט הראשונים יצאו מהמפעל והחלו להישלח לחזית, כאשר זוג ראשון נשלח לגדוד 6 של רגימנט הטנקים המלכותי. טנקי ויפט הופיעו לראשונה בשדה הקרב במרץ 1918 במהלך מתקפת האביב, ב-24 באפריל בקרב השריון הראשון בהיסטוריה, טנק ויפט אחד הושמד על ידי טנק A7V גרמני. באותו היום פלוגה של שבעה טנקי ויפט הצליחו לכתר גדוד חיל רגלים גרמני, כאשר הם הורגים כ-400 מחיילי האויב.

התוכנית המקורית הייתה לשלוח טנקי ויפט לחמישה גדודי טנקים (קלים) כאשר בכל אחד 36 טנקים. האבדות בצבא הבריטי היו כל כך רבות, שלבסוף רק שני גדודים עשו שימוש בטנקים אלו (גדוד 3 ו-6 של רגימנט הטנקים תחת פיקוד חטיבת הטנקים השלישית) עם 48 ויפטים בכל אחד. טנקים אלו לקחו חלק בקרב אמיין באוגוסט 1918, טנקי ויפט הצליחו לחדור את קווי הגרמנים במספר אזורים ולהסב נזקים ואבדות רבות בעורף הגרמני, כוח של ויפטים אף הצליח להשמיד מספר סוללות ארטילריה באחת מגזרות הלחימה ובכך לסייע רבות למאמץ בחזית.
אחד מטנקי הויפט המוכרים ביותר שכונה 'תיבת נגינה' (Musical Box), התקדם לעומק העורף הגרמני ונותק מכוחותיו. במשך מספר שעות הטנק השמיד סוללות ארטילריה, בלוני תצפית, מחנה עורפי של גדוד רגלי ואף שיירת אספקה של דיוויזיה 225. לאחר תשע שעות של לחימה בעורף האויב, פגז ארטילרי פגע בטנק והצוות נאלץ לנטוש, כשבמהלך הנטישה נהרג אחד מאנשי הצוות מאש גרמנית והשניים הנותרים נלקחו בשבי.

הגרמנים הכניסו לשירות מספר ויפטים שנלקחו שלל על ידיהם. בשירות הגרמני נקרא הטנק "רכב משוריין שלל A".

לאחר המלחמה, ויפטים שירתו במהלך המלחמה האנגלו-אירית באירלנד כחלק מגדוד 17 של רגימנט הטנקים. מספר טנקים נשלחו לסייע לכוחות התנועה הלבנה במהלך מלחמת האזרחים ברוסיה, מתוכם 12 נפלו שלל בידי הצבא האדום, אלו נותרו בשימוש עד תחילת שנות ה-30. גם האימפריה היפנית קיבלה מספר בודד של ויפטים ששירתו בין היתר בחבל מנצ'וריה.

==תמונות==
<gallery>
Mk.A Whippets in Japanese service.jpg|ויפטים בשירות הצבא הקיסרי היפני, שנות ה-30.
Tanks on parade in London at the end of World War I, 1918.jpg|זוג טנקי סימן 5 ומאחור טנק ויפט בתהלוכת הניצחו בלונדון.
The Whippet Mark A (4536122553).jpg|'סיזר II' המוצג במוזיאון הטנקים
</gallery>

==ראו גם==
* סימן 1 (טנק)
* רנו FT-17

==קישורים חיצוניים==

==הערות שוליים==

קטגוריה:טנקים בינוניים
קטגוריה:טנקים בריטיים במלחמת העולם הראשונה
ראול רוססקו

ראול אנדריי רוססקו (ברומנית: Raul Andrei Rusescu, נולד ב-9 ביולי 1988) הוא כדורגלן רומני המשחק בעמדת החלוץ בקונקורדיה קיאז'נה.

==קריירת מועדונים==
רוססקו נולד ברמניקו ולצ'ה והתחיל את הקריירה שלו במחלקת הנוער של הקבוצה המקומית. בשנת חתם באוניראה אורזיצ'ן ששיחקה אז בליגת המשנה ורוססקו היה שותף לעלייה שלה לליגת העל. בסיום העונה הושאל לדונראה ג'יורג'יו במדיה כבש 13 שערים. עונה לאחר מכן הושאל שוב הפעם לאוטופן עימה רשם עליית ליגה שנייה בקריירה. שנה לאחר מכן לאוניראה עימה זכה באליפות הראשונה בתולדות המועדון שהבטיחה גם עלייה אוטומטית לשלב הבתים של ליגת האלופות.

ב-4 במאי 2011 הכריז בעלי סטיאווה בוקרשט בתוכנית טלוויזיה שרוססקו חתם במועדון. ב-31 ביולי 2011 הוא ערך את הופעת הבכורה שלו נגד מיובני בה גם הבקיע את שער הבכורה שלו בסטיאווה. ב-1 בדצמבר 2011 הבקיע את שער הבכורה שלו במסגרת אירופית בהפסד 2-1 נגד שאלקה 04 במסגרת שלב הבתים של הליגה האירופית. ב-5 בדצמבר הבקיע צמד בדרבי נגד דינמו בוקרשט שנתן ניצחון דרבי ראשון בחוץ מזה 7 שנים לסטיאווה.

ב-13 ביוני 2013 חתם ל-5 שנים בסביליה הספרדית עם סעיף שחרור בסה"כ 40 מיליון אירו. בעונת הבכורה שלו בסביליה מיעט לשחק ובדצמבר הושאל ספורטינג בראגה לעד לסיום העונה עם אופציה לרכישה בסיום העונה. ב-1 בספטמבר 2014 הושאל לסטיאווה בוקרשט עימה זכה בטרבל.

בקיץ שוחרר מסביליה וחתם באוסמנליספור הטורקית.

==קריירה בינלאומית==
בצעירותו רוססקו שיחק עבור הנבחרת הצעירה של רומניה. ב-11 בספטמבר 2012 ערך את הופעת הבכורה שלו בנבחרת הבוגרת. ב-11 באוקטובר 2014 הבקיע את שער הבכורה שלו בנבחרת בתיקו 1-1 נגד במסגרת מוקדמות יורו 2016.

==תארים==
; אוניראה אורזיצ'ן
*אליפות רומניה: 

; סטיאווה בוקרשט
*אליפות רומניה: , 
*הגביע הרומני: 
*גביע הליגה הרומני: 

; אישיים
*הכדורגלן הרומני של השנה: 
*נעל הזהב של הליגה הרומנית: 

==קישורים חיצוניים==

קטגוריה:כדורגלנים רומנים
קטגוריה:קשרי כדורגל רומנים
קטגוריה:חלוצי כדורגל רומנים
קטגוריה:כדורגלני אוניריה אורזיצ'ן
קטגוריה:כדורגלני סטיאווה בוקרשט
קטגוריה:כדורגלני סביליה
קטגוריה:כדורגלני ספורטינג בראגה
קטגוריה:כדורגלני אנקרספור
קטגוריה:כדורגלני אקדמיקה קליניקן
קטגוריה:כדורגלני קונקורדיה קיאז'נה
קטגוריה:כדורגלני נבחרת רומניה
קטגוריה:רומנים שנולדו ב-1988
הלופילים

בריכות אידוי בריכוזי מלח שונים מאפשרים התרבות של מיני האלופילים שונים בעלי צבעים שונים
הָלופילים (מיוונית: halos - מלח, philein - אוהב) הם אורגניזמים אקסטרמופילים המשגשגים בסביבות בעלי מליחות גבוה. רוב ההלופילים מסווגים תחת הממלכה ארכאונים אך קיימים גם חיידקים ואאוקריוטים הלופילים. את ההלופילים ניתן למצוא בכל מקום בו ריכוז המלח גבוה פי חמישה מזה שבאוקיינוסים כמו בימת המלח הגדולה, ים המלח או בריכות אידוי.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ארכאונים
קווין רוש

איימון קווין רוש (באנגלית: Kevin Roche; 14 ביוני 1922–1 במרץ 2019) היה אדריכל אמריקאי-אירי זוכה פרס פריצקר. תכנן יותר מ-200 פרויקטים, שנבנו בארצות הברית ומחוץ לה. פרויקטים אלה כוללים שמונה מוזיאונים, 38 מטי חברות, שבעה מתקני מחקר, מרכזים לאמנויות במה, תיאטרון ומבני קמפוס לשש אוניברסיטאות. בשנת 1967 הוא יצר את תוכנית האב למוזיאון המטרופוליטן לאמנות, ומאז תכנן אגפים חדשים למוזיאון. היה חבר במכון האדריכלים האמריקאי.

רוש קיבל את פרס פריצקר בשנת 1982, את מדליית פרס הזהב מהאקדמיה לאמנות ולספרות האמריקנית בשנת 1990, ואת מדליית הזהב של אגודת האדריכלים האמריקאית בשנת 1993.

בשנת 2012, רוש נכנס להיכל התהילה של המגזין אייריש אמריקה (Irish America).

==ביוגרפיה==
רוש נולד בדבלין, אבל גדל במיטשלסטון, מחוז קורק. הוא בוגר טריניטי קולג' בשנת 1945. לאחר מכן הוא עבד עם מייקל סקוט בשנים 46–1945. מהקיץ לסתיו של שנת 1946, הוא עבד עם מקסוול פריי בלונדון. בשנת 1947 הוא הגיש בקשה ללימודי תואר שני באוניברסיטת הרווארד, ייל, ובמכון הטכנולוגי של אילינוי והתקבל בכל שלושת המוסדות, ועזב את אירלנד בשנת 1948 כדי ללמוד תחת לודוויג מיס ואן דר רוהה במכון טכנולוגי של אילינוי.

בשנת 1949, הוא עבד במשרד התכנון של מטה האומות המאוחדות בעיר ניו יורק. בשנת 1950, הוא הצטרף למשרד של אירו סארינן. בשנת 1954, הוא הפך לעוזר הראשי של סארינן וסייע לו בכל הפרויקטים מאז ועד מותו של סארינן בספטמבר 1961. רוש סיים 12 פרויקטים גדולים לא גמורים אצלו, הכוללים חלקים מעבודותיו הידועות ביותר של סארינן, כמו: קשת השער, מרכז TWA בנמל התעופה הבינלאומי ג'ון פ. קנדי בניו יורק, נמל התעופה הבינלאומי דאלס מחוץ לוושינגטון די. סי., והמטה CBS Corporation בניו יורק.

בשנת 1966, רוש וג'ון דינקלו הקימו משרד משלהם עם השלמת הפרויקטים של סארינן.

נפטר בקונטיקט ב-1 במרץ 2019.

==קישורים חיצוניים==

* 
* 
* 

קטגוריה:זוכי פרס פריצקר
קטגוריה:אדריכלים אמריקאים
קטגוריה:בוגרי המכון הטכנולוגי של אילינוי
קטגוריה:אמריקאים שנולדו ב-1922
קטגוריה:אמריקאים שנפטרו ב-2019